Errigal

Errigal (irsk: An Earagail) er et fjell ved Gweedore i grevskapet Donegal i Irland. Med en høyde på 751 meter over havet er det det høyeste fjellet i fjellkjeden Derryveaghfjellene, og også det sørligste, bratteste og høyeste fjellet i Seven Sisters («De sju søstre»), som er en del av Derryveaghfjellene.

Geografi 
Errigal er den sørligste, bratteste og høyeste av fjellkjeden som kalles «De sju søstrene». De andre toppene er Muckish, Crocknalaragagh, Aghla Beg, Ardloughnabrackbaddy, Aghla More og Mackoght. Den nærmeste toppen til Errigal er Mackoght (fra irsk: Mac Uchta, som betyr «sønn av fjellbrystet») som også er kjent som Little Errigal eller Wee Errigal (irsk: an Earagail Bheag).

Errigal er kjent for den rosa gløden i fjellets kvartsitt i solnedgangen. En annen kjent kvalitet er den stadig skiftende formen på fjellet avhengig av hvilken retning du ser det fra. Errigal ble kåret til «Irelands mest ikoniske fjell» av Walking & Hiking Ireland i 2009.

Navngivning 

I irske legender sies Errigal å ha blitt navngitt av det mytologiske folket Fir Bolg som det ble sagt var blant de første til å bosette seg på Irland. De hadde sin opprinnelse i antikkens Hellas, og til den irske øya for å tilbe Errigal slik de tidligere hadde gjort med Olympos, grekrnes hellige fjell.

Navnet kommer fra det gamle irske airecal, som betyr «talekunst» eller «veltalenhet», men også «oratorium» (kristent bedekammer). Det er derimot ikke funnet noen rester av et oratorium eller kapell på fjellet, slik som det har vært funnet andre steder, og det kan muligens referere til fjellet som helhet som et sted for bønn.

På 2000-tallet har det vært mange feilaktige referanser til det som kalles «Mount Errigal». I 2016 ba republikken Irlands statlige turistmyndighet, Fáilte Ireland, om unnskyldning for å ha brukt navnet «Mount Errigal» i sin brosjyre, i stedet for det riktige navnet. Det offisielle og korrekte navnet er An Earagail eller Errigal.Mount Errigal er derimot navnet på et hotell i Letterkenny i grevskapet Donegal.

I populærkulturen 
I musikkvideoen fra 1985, «In A Lifetime» av Clannad og Bono, vises flere bilder av Errigal.
 I 1990 har Errigal en framtredende plass i musikkvideoen til en sang av The Chills, «Heavenly Pop Hit».
 I sangen fra 1991 av Goats Don't Shave kalt «Las Vegas (In the Hills of Donegal)» har tekstlinjen, «To stand on top of Errigal, would give me such a thrill» («Å stå på toppen av Errigal, ville gi meg en slik spenning.»)
 I filmen Hunger (2008), et historisk drama om sultestreiken i Nord-Irland 1981, beskriver hovedpersonen Bobby Sands fjellet Errigal som et «vakkert syn».
 I filmen Your Highness (2011) ble flere scener skutt på Errigal.

Bilder

Referanser

Eksterne lenker 
 

Fjell i Republikken Irland
Donegal
Fjell under 1000 meter